
  Parlamentul României   

 Camera Deputaţilor

COMISIA PENTRU ADMINISTRAŢIE PUBLICĂ,                 31  octombrie 2001

AMENAJAREA TERITORIULUI ŞI ECHILIBRU                   Nr.26/1223

                                ECOLOGIC





Către,  






BIROUL PERMANENT AL 






CAMEREI DEPUTAŢILOR



Vă înaintăm, alăturat, Raportul înlocuitor asupra propunerii legislative privind Legea grădinilor zoologice şi acvariilor publice, trimisă comisiei noastre în vederea dezbaterii şi avizării în fond, cu adresa nr.339 din 9 decembrie 1999.



Prezentul Raport înlocuieşte Raportul depus anterior cu  nr.1223/XVlll/6  din 2 noiembrie 2000.



Prin obiectul de reglementare şi conţinutul său, propunerea legislativă se încadrează în categoria legilor ordinare.

           PREŞEDINTE,                                       

                                                                                          SECRETAR,

           IOAN OLTEAN

                                                                                   KOVACS CSABA TIBERIU

COMISIA PENTRU ADMINISTRAŢIE PUBLICĂ,                                                          31 octombrie 2001
AMENAJAREA TERITORIULUI ŞI ECHILIBRU                                                           Nr.26/1223

                             ECOLOGIC                                                                                                        

 R A P O R T    Î N L O C U I T O R

      asupra propunerii legislative  privind Legea grădinilor zoologice şi acvariilor publice


În urma reexaminării propunerii legislative privind Legea grădinilor zoologice şi acvariilor publice, care prin obiectul şi conţinutul său se încadrează în categoria legilor ordinare, în şedinţa din 25 octombrie 2001, Comisia a hotărât ca propunerea legislativă mai sus menţionată să fie supusă spre dezbatere şi adoptare Plenului Camerei Deputaţilor, în forma prezentată de iniţiator, cu următoarele amendamente:

Nr. crt.
TEXT INIŢIAL
AMENDAMENT PROPUS

TEXT ADOPTAT DE COMISIE


MOTIVARE

1.

Se introduce un Capitol nou care va avea următorul cuprins:

 CAPITOLUL I - DISPOZIŢII GENERALE

Tehnică legislativă.

2.
1. Obiectul prezentei legi îl constituie reglementarea organizării şi funcţionării grădinilor zoologice şi acvariilor înfiinţate în alte scopuri decât pentru uz personal. 
Pct.1 se modifică şi  devine art.1 care va avea următorul cuprins:

          “Art.1.- Obiectul prezentei legi îl constituie protejarea faunei sălbatice şi conservarea biodiversităţii prin prevederea de măsuri pentru organizarea autorizării şi inspectării grădinilor zoologice, sporind astfel rolul acestora în conservarea biodiversităţii”.


Se începe cu numerotarea articolelor comform tehnicii legislative.

Conform art. 1 din Directiva CE 1999/22 privind animalele sălbatice din grădinile zoologice.

3.


2.      Prin grădină zoologică sau acvariu se înţelege, în sensul prezentei legi, orice colecţie de animale vii, menţinute într-un stabiliment administrat şi deschis publicului, în scopul promovării conservării biodiversităţii şi pentru a furniza mijloace de educaţie, informare şi petrecere a timpului liber în relaţie cu prezentarea şi conservarea vieţii sălbatice. Această definiţie include: grădini zoologice ca atare, parcuri cu animale sălbatice, parcuri pentru safari, grădini cu păsări, delfinarii, acvarii şi colecţii specializate cum ar fi spaţiile pentru fluturi. 


Pct2. se modifică şi se reformulează devenind art.2  care va avea următorul cuprins:

          “Art.2.- (1) În sensul prezentei legi, grădinile zoologice reprezintă acele unităţi permanente  care  deţin animale din speciile sălbatice în scopul prezentării către public pentru o perioadă de minim 7 zile pe an.

                         (2) Sunt incluse: grădini zoologice propriu zise,  grădini cu păsări, voliere, delfinarii, terarii, acvarii.

                         (3)  Fac exceptie circurile, magazinele de animale de companie şi unităţile care nu expun publicului un număr semnificativ de animale şi specii. “  
Definiţii mai clare şi delimitări mai exacte.

Conform art. 2 din Directiva CE 1999/22 privind animalele sălbatice din grădinile zoologice.

Se elimină din text parcurile naturale (parcuri cu animale sălbatice, parcuri pentru safari) noţiune reglementată prin Legea nr. 462 pentru aprobarea Ordonanţei de urgenţă a Guvernului nr.236/2000 privind regimul ariilor naturale protejate, conservarea habitatelor naturale, a florei şi faunei sălbatice.



4.
3.     Prin animal se înţelege orice individ aparţinând speciilor regnului animal, inclusiv specii ale claselor Mammalia, Aves, Reptila, Amphibia, Pisces, Nevertebrate.


Se elimină.
Superfluă- categoriile de animale sunt incluse sub sintagma “animale din speciile salbatice” în noul art.2 alin.(1).

5.
4.       Deoarece Grădinile Zoologice sunt colecţii de animale vii, administratorul, vizitatorii sau utilizatorii de orice natură a acestora au datoria de a întreprinde toate acţiunile enumerate la articolul 2, cu respect şi grijă faţă de animale, evitând cruzimile, relele tratamente şi orice fapte de natură să aducă prejudicii vieţii, integrităţii corporale sau psihice a animalelor. 
Se elimină.
Se preia parţial în cadrul art.12.

6.
5.       Grădinile zoologice se înfiinţează ca persoane juridice de drept privat sau public, după caz.
Pct.5 se modifică şi se reformulează devenind art.3, care va avea următorul cuprins:

          “Art.3.- Grădinile zoologice se pot înfiinţa de către persoane fizice sau juridice în baza acordului şi autorizaţiei de mediu şi a autorizaţiei sanitar-veterinare, eliberate de autorităţile teritoriale pentru protecţia mediului şi autorităţile teritoriale  sanitar-veterinare, conform legislaţiei în vigoare.”


Conform Legii protecţiei mediului nr. 137/1995, cu completările şi modificările ulterioare.

7.
6.   Supravegherea administrării grădinilor zoologice este în sarcina Comisiei pentru Colecţii de Animale Vii, constituită din câte un reprezentant al autorităţii centrale cu atribuţii în protecţia mediului, ai Ministerului Educaţiei Naţionale, ai Ministerului Cercetării, ai Departamentului de Stat pentru Autorităţi Locale şi din doi reprezentanţi ai Grădinilor zoologice şi Acvariilor, aleşi de acestea. 


Se elimină.
Activităţile de autorizare şi control, inclusiv aplicarea sancţiunilor atunci când este cazul, nu pot fi exercitate de către o comisie. Aceste activităţi sunt de competenţa personalului din inspectoratele de protecţia mediului, agenţiile sanitar-veterinare, inspectoratele silvice şi administraţia locală.



8.
7.  Secretariatul Comisiei pentru Colecţii de Animale vii se constituie în cadrul unei grădini zoologice de referinţă.
Se elimină.
Activităţile de autorizare şi control inclusiv aplicarea sancţiunilor atunci cînd este cazul, nu pot fi exercitate de către o comisie. Aceste activităţi sunt de competenţa personalului din inspectoratele de protecţia mediului, din agenţiile sanitar-veterinare , inspectoratele silvice şi administraţia locală.

9.
8.      Atribuţiile Comisiei naţionale pentru colecţii de animale vii sunt următoarele:

· acordă anual autorizaţia de funcţionare grădinilor zoologice şi acvariilor, în urma cererii formulate de administraţia acesteia;

· aprobă înstrăinarea, schimbul sau eutanasia animalelor din grădinile zoologice sau acvarii; în caz de urgenţă, eutanasia individuală a animalelor poate fi aprobată de un medic veterinar cu drept de liberă practică;

· clasifică grădinile zoologice conform criteriilor din Regulament şi le înscrie în Registrul  Naţional al Grădinilor Zoologice şi Acvariilor, Registru păstrat la Secretariatul Comisiei;

· aprobă Regulementele de Organizare şi Funcţionare a Grădinilor Zoologice şi Acvariilor şi le aduce la cunoştinţa Guvernului şi Consiliilor Locale;

· controlează şi sancţionează abaterile de la prezenta lege şi de la Regulament, conform sesizărilor Secretariatului. 


Comisia pentru Colecţii de Animale Vii se întruneşte semestrial sau ori de câte ori este nevoie, la cererea a cel puţin 3 membri ai săi.


Se elimină.


Activităţile de autorizare şi control inclusiv aplicarea sancţiunilor atunci când este cazul, nu pot fi exercitate de către o comisie. Aceste activităţi sunt de competenţa personalului din inspectoratele de protecţia mediului, din agenţiile sanitar-veterinare, inspectoratele silvice şi administraţia locală.

10.

Se introduce un art.4 nou care va avea următorul cuprins: 

           “Art.4.- La nivelul autorităţii publice centrale pentru protectia mediului se va deschide un Registru Naţional al Grădinilor Zoologice şi Acvariilor Publice, care se va completa prin grija structurii care coordonează conservarea biodiversităţii, pe baza evidenţelor existente la instituţiile de mediu din teritoriu.


Preia parţial pct.8 aliniatul al treilea privind existenţa Registrului Naţional al Grădinilor Zoologice şi Acvariilor.

11.
9.    Potrivit prezentei legi, grădinile zoologice şi   acvariile se împart în următoarele trei clase :

· clasa A : grădini zoologice sau acvarii de importanţă naţională ;

· clasa B : grădini zoologice sau acvarii de interes ştiinţific deosebit ;

· clasa C : grădini zoologice sau acvarii de interes local sau turistic ;
Se elimină.
Nu este necesară, neexistând ulterior în lege consecinţe ale introducerii acestui articol.

12.
10.     Comisia Naţională a Colecţiilor de Animale Vii, potrivit criteriilor Regulamentului de Organizare şi Funcţionare a Colecţiilor de Animale Vii, dispune încadrarea grădinilor zoologice şi acvariilor în una din cele trei clase.


Se elimină.


Nu este necesară, neexistând ulterior în lege consecinţe ale introducerii acestui articol.

13.

Se introduce un capitol nou care va avea următorul cuprins:

“CAPITOLUL II - REGIMUL GRĂDINILOR ZOOLOGICE, AUTORIZAREA ŞI CONTROLUL”
Tehnică legislativă.



14.
11.    Grădinile Zoologice sau Acvariile de interes naţional sunt proprietate de stat şi aparţin autorităţii naţionale cu atribuţii în protecţia mediului. Terenul pe care se află acestea aparţine domeniului public al statului şi nu poate fi expropiat , înstrăinat, dat în folosinţă sau arendă în alte scopuri decât pentru funcţionarea unor grădini zoologice sau acvarii. Aceste grădini zoologice au obligatoriu personalitate juridică proprie.
Se elimină.

Se preia parţial în art.5.



15.
12.     Grădinile Zoologice din clasa B aparţin consiliilor locale orăşeneşti sau comunale, după caz. Acestea nu sunt obligate să aibă personalitate juridică proprie.
Se elimină.


Se preia parţial în art.5.



16.
13.       Grădinile Zoologice din clasa C pot avea proprietari persoanele fizice sau juridice. Acestea nu sunt obligate să aibă personalitate juridică proprie.
Se elimină.
Se preia parţial în art.5.

17.
. 


Se introduce un art.5 nou, care va avea următorul cuprins:
“Art.5.- Grădinile zoologice şi acvariile se pot afla:
a) în propritatea publică sau privată a statului;

b) în proprietatea publică sau privată         a unităţilor administrativ teritoriale;

c) în proprietatea privată a persoanelor fizice sau a unor societăţi comerciale.”

Nu se omite nici una din formele posibile de proprietate.

S-a reformulat după punctele 11, 12 şi 13 din propunerea legislativă.

18.

Se introduce un art.6 nou, care va avea următorul cuprins:

“Art.6.-  Fiecare grădină zoologică trebuie să aibă autorizaţie de funcţionare în termen de maxim 4 ani de la data intrării în viguare a prezentei legi, iar în cazul grădinilor zoologice noi, înainte de a fi deschise pentru public.


Conform art.4 alin.(2) din Directiva CE 1999/22 privind animalele sălbatice din grădinile zoologice.

19.

Se introduce un art.7 nou, care va avea următorul cuprins:
“Art.7.- (1) Fiecare autorizaţie trebuie să conţină condiţii specifice privind normele aplicabile grădinilor zoologice, conform art.10 şi art.11.

                   (2)    Respectarea condiţiilor va fi monitorizată prin inspecţii regulate şi se vor lua măsurile necesare pentru respectarea acestor condiţii. “


Conform art.4 alin.(3) din Directiva CE 1999/22 privind animalele sălbatice din grădinile zoologice.

20.

Se introduce un art.8 nou care va avea următorul cuprins:
               “Art.8.- Înaintea acordării, refuzării, prelungirii perioadei de valabilitate sau modificării semnificative a unei autorizaţii, se efectuează o inspecţie pentru a stabili dacă sunt îndeplinite condiţiile pentru eliberarea  autorizaţiei.”


Conform art. 4 alin. (4) din Directiva CE 1999/22 privind animalele sălbatice din grădinile zoologice.



21.

Se introduce un art. 9 nou care va avea următorul cuprins:

                  ”Art. 9.- (1) Dacă grădinii zoologice nu i se eliberează autorizaţie sau dacă nu sunt îndeplinite condiţiile pentru eliberarea unei autorizaţii, grădina zoologică respectivă sau o parte a acesteia este închisă pentru public de către  autorităţile competente, pînă la îndeplinirea condiţiilor de autorizare.

                             (2) În cazul în care aceste cerinţe nu sunt îndeplinite în termen de cel mult  2 ani, autorităţile competente retrag sau modifică autorizaţia şi închid grădina zoologică sau o parte a acesteia.

                             (3)  În cazul în care o grădină zoologică sau o parte a acesteia este închisă, autorităţile competente se asigură că animalele în cauză sunt tratate sau înstrăinate conform condiţiilor legale în vigoare.”


Conform art. 4 alin.(5) din Directiva CE 1999/22 privind animalele sălbatice din grădinile zoologice.

Conform art. 6 din Directiva CE 1999/22 privind animalele sălbatice din grădinile zoologice

22.

Se introduce un capitol nou care va avea următorul cuprins:

“CAPITOLUL III - OBLIGAŢII ŞI RĂSPUNDERI  PRIVIND  CONSERVAREA VIEŢII SĂLBATICE ”


Tehnică legislativă.

23.
14.  Administraţiile grădinilor zoologice şi acvariilor au următoarele obligaţii:

· respectă Regulamentul de Organizare şi Funcţionare a Colecţiilor de Animale Vii;

· îngrijesc animalele din proprietate cât mai bine posibil şi în interesul existenţei şi reproducerii acestora;

· respectă şi afişează la loc vizibil pentru angajaţi şi vizitatori Regulamentul propriu de organizare şi funcţionare;

· marchează clar cuştile sau orice mijloc de limitare a libertăţii animalelor din colecţii cu următoarele date: numele animalului expus (ştiinţific şi autohton, dacă există), locul de provenienţă, arealul speciei, temperatura la care este obişnuit să trăiască, cerinţele alimentare;

· marchează clar, vizibil din orice punct de vizitare sau acces, locurile de expunere a animalelor considerate periculoase şi incluzând explicaţii asupra naturii pericolului; sunt obligatoriu considerate periculoase animalele din genurile: Panthera, Acinonyx, Lynx, Neofelis şi din familiile: Urside, Hyenidae, Canis şi Lycaon.


Pct.14 devine art. 10 care va avea următorul cuprins:
               “Art.10.- Administratorii sunt obligaţi să pună în aplicare următoarele dispoziţii de conservare:

a) participarea la activităţi de cercetare care sporesc beneficiile pentru conservarea speciilor şi/sau de formare a cunoştinţelor de conservare relevante, precum şi/sau la schimburi de informaţii referitoare la conservarea speciilor şi/sau, acolo unde este cazul, la înmulţirea în captivitate, repopulare sau reintroducerea speciilor în mediul sălbatic natural;

b) promovarea educării şi sensibilizării publicului cu privire la conservarea biodiversităţii, în special prin oferirea de informaţii referitoare la speciile expuse şi la habitatele lor naturale;

c) adăpostirea animalelor în condiţii care să răspundă cerinţelor biologice şi de conservare pentru speciile individuale, între altele, prin îmbunătăţiri specifice speciilor aduse ţarcurilor;

d) menţinerea unui standard ridicat de creştere a animalelor, cu un program preventiv şi curativ dezvoltat pentru îngrijire veterinară şi alimentară;

e) prevenirea evadării animalelor pentru a evita posibilele pericole ecologice pentru speciile indigene şi prevenirea pătrunderii din exterior a dăunătorilor şi epidemiilor;

f) păstrarea unor informaţii actualizate cu         privire la colecţia grădinii zoologice 

      respective, adecvate speciilor înregistrate.”


Conform art. 3 din Directiva CE 1999/22 privind animalele sălbatice din grădinile zoologice.

24.

Se introduce un art.11 nou care va avea următorul cuprins:
              “Art.11.- În vederea asigurării criteriilor de conduită internaţional acceptate pentru obţinerea, transportul şi manipularea colecţiilor de animale vii, aşa cum sunt ele stipulate şi în autorizaţia de funcţionare, administratorii grădinilor zoologice şi acvariilor au următoarele obligaţii:

a) să îngrijească corespunzător animalele din proprietate şi în interesul existenţei şi reproducerii acestora;

b) să respecte şi să afişeze la loc vizibil pentru angajaţi şi vizitatori Regulamentul propriu de organizare şi funcţionare al instituţiei;

c)  să marcheze clar cuştile sau orice mijloace de limitare a libertăţii animalelor din colecţii cu următoarele date: numele animalului expus ( stiinţific şi autohton, dacă există ), locul de provenientă, arealul speciei, temperatura la care este obişnuit să traiască, cerinţele alimentare;

d) să marcheze clar, la loc vizibil din orice punct de vizitare sau acces, amplasamentele

de expunere a animalelor cosiderate periculoase, incluzând şi explicaţia asupra naturii pericolului pe care acesta îl prezintă.”


Textul preia criteriile internaţionale de conduită  în domeniu.

25.
15.     Constituie contravenţii şi se sancţionează cu amendă de la 20 milioane la 100 milioane lei următoarele fapte:

· deţinerea sau înfiinţarea de grădini zoologice sau acvarii publice fără autorizaţie;

· punerea în imposibilitate a administraţiei grădinii zoologice sau acvariului de a întreţine sau îngriji animalele aflate în proprietate;

· distrugerea sau deteriorarea obiectelor grădinii zoologice sau acvariilor de natură să afecteze în sens negativ viaţa animalelor din colecţii;

· sustragerea de animale vii, pui, embrioni, ouă, icre sau alte produse biologice destinate reproducerii animalelor în captivitate sau cu rol în comportamentul reproductiv al acestora;

· punerea în libertate neautorizată a animalelor, dacă fapta nu este de natură să provoace un atentat la siguranţa socială sau integritatea fizică a persoanelor;

· desfăşurarea de activităţi economice sau recreative, de orice natură al căror rezultat poate afecta  sau afectează viaţa normală animalelor din colecţii;

· exercitarea de acte de cruzime asupra animalelor, vivisecţii, sacrificii, sacrificări neautorizate sau maltratarea animalelor din colecţii, inclusiv prin privarea de apă, hrană potrivită, repaos.

 Constituie contravenţii şi se sancţionează cu amendă de la 100 la 200 milioane lei următoarele fapte:

· sustragerea în scopul vânzării în străinătate sau trecerii frontierei naţionale de animale vii sau material reproductiv din grădinile zoologice sau acvarii;

· vânzarea de animale vii sau material reproductiv către instituţii sau persoane neautorizate să deţină o grădină zoologică şi care intenţionează să folosească aceste animale pentru desfăşurarea de activităţi cu caracter economic; fac excepţie animalele considerate domestice (câini, pisici, capre, oi, vaci, porci, cai şi altele) în România;

· organizarea de activităţi competitive de tipul luptelor de animale, atât în incinta cât şi în afara grădinilor zoologice sau acvariilor; dacă fapta s-a petrecut în public sau dacă a presupus şi intenţia sau chiar efectuarea de pariuri, amenda se majorează cu 50%.


In toate cazurile expuse la art.15, para.2, agentul constatator are obligaţia de a aduce la cunoştinţa organelor de anchetă penală fapta, pentru a se stabili dacă întruneşte elementele constitutive ale unei infracţiuni. Pentru stabilirea caracterului penal al faptei, nu este relevantă specia sau categoria animalului (domestic sau sălbatic).
Pct.15 devine art. 12, care  va avea următorul cuprins:

            “Art.12.- (1) Constituie contravenţii şi se sancţionează cu amendă de la 20 milioane lei la 100 milioane lei următoarele fapte:

a) deţinerea sau înfiinţarea de grădini zoologice sau acvarii publice fără autorizaţie;

b) distrugerea sau deteriorarea obiectelor          grădinii zoologice sau acvariilor de natură să afecteze în sens negativ viaţa animalelor din colecţii;

c) sustragerea de animale vii, pui, embrioni, ouă, icre sau alte produse biologice destinate reproducerii animalelor in captivitate sau cu rol în comportamentul reproductiv al acestora;

d) punerea în libertate neautorizată a animalelor, dacă fapta nu este de natură să provoace un atentat la siguranţa socială sau integritatea fizică a persoanelor;
e)  desfăşurarea de activităţi economice sau recreative, de orice natură al căror rezultat poate afecta sau afecteză viaţa normală a animalelor din colecţii;

f) exercitarea de acte de cruzime asupra animalelor, vivisecţii, sacrificii, , sacrificări neautorizate sau maltratarea animalelor din colecţii, inclusiv privarea de apă, hrană potrivită, repaos. 

               (2) Constituie contravenţii şi se sancţionează cu amendă de la 100 milioane lei la 200 milioane lei următoarele fapte:

a) sustragerea în scopul vânzării în străinătate sau trecerii frontierei naţionale de animale vii sau material reproductiv din grădinile zoologice sau acvarii;

b) vânzarea de animale vii sau material reproductiv către instituţii sau persoane neautorizate să deţină o gradină zoologică şi care intenţionează să folosească aceste animale pentru activităţi cu caracter economic - fac exceptie animalele considerate domestice (câini, pisici, capre, oi, vaci, porci, cai si altele)  în România.;

c) organizarea de activităţi competitive de tipul luptelor de animale, atât în incintă, cât şi în afara grădinilor zoologice sau acvariilor; dacă fapta s-a petrecut în public sau dacă a presupus şi intenţia sau chiar efectuarea de pariuri, amenda se majorează cu 50%.”


Numerotare articol şi alineat conform tehnicii legislative.

Se elimină din primul alineat subpunctul 2 şi alineatul al treilea în întregime.

Renumerotare.

26.
16.    Refuzul de a înstrăina animalele, eliberarea, sau uciderea animalelor aflate în grijă, de către grădinile zoologice sau acvariile neautorizate constituie contravenţie şi se sancţionează cu amendă de la 50 milioane lei la 100 milioane lei.


Pct. 16 devine art. 13 care va avea următorul cuprins: 

             “Art.13..- Refuzul de a instrăina animalele, eliberarea sau uciderea animalelor aflate în grijă, de către grădinile zoologice sau acvariile neautorizate constituie contravenţie şi se sancţionează cu amendă de la 50 milioane lei la 100 milioane lei.”


Renumerotare.

27.
17. Administraţia Grădinilor Zoologice sau Acvariilor poate propune instituirea de contravenţii specifice fiecărui caz în parte, contravenţii ce urmează să fie aprobate de Comisia Naţională a Colecţiilor de Animale Vii. 


Contravaloarea amenzilor încasate se constituie în venit la bugetul statului. 
Pct.17 devine art. 14, care va avea următorul cuprins:

                 “Art.14 - Constatarea contravenţiilor  se face de către autorităţile teritoriale pentru protecţia mediului, autorităţile teritoriale pentru agricultură şi silvicultură şi inspecţiile de stat a acestor autorităţi, precum şi de reprezentanţii administraţiei  locale;”

              
Se elimină alineatul al doilea de la punctul 17 din propunerea legislativă întrucât este superfluu.

28.
DISPOZIŢII TRANZITORII ŞI FINALE
Titlul capitolului se modifică şi va avea următorul cuprins:

CAPITOLUL IV - DISPOZIŢII FINALE 
Tehnică legislativă.

Se elimină sintagma “TRANZITORII” întrucât  propunerea legislativă nu cuprinde dispoziţii cu caracter tranzitoriu.

29.

Se introduce un art.15 nou care va avea următorul cuprins:
                 “Art.15. - Autorităţile competente, în sensul prezentei legi, sunt autoritatea publică centrală pentru protecţia mediului şi autoritatea publică centrală pentru agricultură, alimentaţie şi păduri.”


Stabileşte autorităţile naţionale competente.

30.
18.   In termen de 30 de zile de la publicarea prezentei legi, autoritatea naţională cu atribuţii în domeniul protecţiei mediului va propune Comisiei Naţionale pentru Colecţii de Animale Vii un Regulament de profil, ce urmează a fi avizat de aceasta şi supus aprobării Guvernului. 
Se elimină.
Pentru corelarea cu celelalte articole.

31.

Se introduce un art.16 nou care va avea următorul cuprins:

                “ Art.16. - Autoritatea publică centrală pentru protectia mediului, împreună cu Academia Română, va emite în termen de 6 luni de la intrarea în vigoare a prezentei legi, un ordin care va reglementa modelul fişei de evidenţă a fiecărei grădini zoologice sau acvariu, precum şi a Registrului Naţional al Grădinilor Zoologice şi Acvariilor Publice.”


Conform prevederilor Legii protecţiei mediului nr. 137/1995, modificată şi completată ulterior.

32.
19.   In termen de 90 de zile de la aprobarea Regulamentului, Comisia pentru Colecţii de Animale Vii va lua măsuri pentru inventarierea şi înregistrarea tuturor colecţiilor de animale vii deschise publicului pe care le va supune procedurii de autorizare, la cererea administraţiilor acestora. În lipsa cererii, se consideră că nu se mai doreşte continuarea acestei activităţi, iar actuala administraţie este obligată ca în termen de 60 de zile să înstrăineze animalele vii deţinute, către grădinile zoologice sau acvariile autorizate. 


Pct.19 devine art. 17 care va avea următorul cuprins:

                “Art.17.- In termen de un an de la intrarea în vigoare a prezentei legi, autoritatea publică centrală pentru  protecţia mediului va lua măsuri pentru inventarierea şi înregistrarea tuturor grădinilor zoologice şi acvariilor deschise publicului pe care le va supune procedurii de autorizare, la cererea administraţiilor acestora. In lipsa cererii, se consideră că nu se mai doreşte continuarea acestei activităţi, iar actuala administraţie este obligată ca în termen de 90 de zile să înstrăineze animalele vii deţinute, către grădinile zoologice sau acvariile autorizate.”


Conform prevederilor Legii protecţiei mediului nr.137/1995, modificată şi completată ulterior.

33.
20.    Acolo unde nu este posibilă determinarea exactă a administraţiei colecţiei de animale vii, răspunderea pentru desfăşurarea procedurii menţionate revine proprietarului terenului respectiv sau a amenajărilor pentru adăpostirea animalelor, în această ordine. 


Colecţiile de animale vii de uz exclusiv ştiinţific, fără accesul publicului, nu pot fi decât în proprietatea instituţiilor ştiinţifice autorizate. 


Pct.20 devine art. 18 care va avea următorul cuprins:

                “Art.18.- Acolo unde nu este posibilă determinarea exactă a administraţiei grădinilor zoologice şi acvariilor, răspunderea pentru desfăşurarea procedurii menţionate la art.17 revine proprietarului terenului respectiv sau a amenajărilor pentru adăpostirea animalelor, în această ordine.”


Aliniatul al doilea se elimină , nefăcând obiectul prezentei legi.

34.
21.        Fac excepţie de la prevederile prezentei legi magazinele de animale destinate acompanierii (“pet-shop”).


Se elimină.
Se menţionează în art.2.

PREŞEDINTE,                                                                                                                                    

                                                                                                                                                        SECRETAR

IOAN OLTEAN

                                                                                                                                                   KOVACS CSABA TIBERIU

Expert parlamentar:

Iulia Toader

